31995D0410
L 243/25
JURNALUL OFÍCIAL AL UNIUNII EUROPENE
DECIZIA CONSILIULUI
din 22 iunie 1995
de stabilire a normelor de testare microbiologică prin prelevarea de mostre în unitatea de origine a păsărilor pentru sacrificare destinate Finlandei și Suediei
(95/410/CE)
CONSILIUL UNIUNII EUROPENE,
având în vedere Tratatul de instituire a Comunității Europene,
având în vedere Directiva 90/539/CEE a Consiliului din 15 octombrie 1990 privind condițiile de sănătate animala care reglementează a schimburile intracomunitare și a importurile din țările terțe de păsări și ouă de incubație (1), în special articolul 10b alineatul (1),
întrucât Comisia a aprobat programele operaționale înaintate de Finlanda și Suedia în scopul combaterii salmonelei; întrucât aceste programe cuprind măsuri specifice pentru păsările destinate sacrificării;
întrucât punerea în aplicare a testelor microbiologice într-o unitate constituie una dintre garanțiile suplimentare care urmează să fie acordate Finlandei și Suediei și oferă garanții echivalente cu cele obținute în cadrul programelor operaționale finlandeze și suedeze, recunoscute de deciziile relevante ale Comisiei;
întrucât Finlanda și Suedia trebuie să aplice în cazul transporturilor de păsări pentru sacrificare din țările terțe cerințe de import cel puțin la fel de stricte ca cerințele prevăzute în prezenta decizie;
întrucât ar trebui prevăzute norme de testare microbiologică prin prelevarea de mostre, prin determinarea metodei de prelevare, a numărului de mostre care vor fi prelevate și a metodei microbiologice de examinare a mostrelor;
întrucât, în ceea ce privește domeniul de aplicare și metodele care urmează să fie adoptate, este necesar să se facă trimitere la avizul Comitetului veterinar științific din raportul acestuia din 10 iunie 1994;
întrucât nu se va solicita efectuarea testelor microbiologice în cazul păsărilor pentru sacrificare într-o unitate care face obiectul un program recunoscut ca echivalent al celui pus în aplicare de Finlanda sau Suedia;
întrucât, în conformitate cu articolul 10b alineatul (2) din Directiva 90/539/CEE, dispozițiile prezentei decizii trebuie să țină seama de programele operaționale adoptate și puse în aplicare de Finlanda și Suedia,
ADOPTĂ PREZENTA DECIZIE:
Articolul 1
În conformitate cu articolul 10b din Directiva 90/539/CEE, transporturile de păsări pentru sacrificare destinate Finlandei și Suediei intră sub incidența normelor prevăzute în articolele 2 și 3.
Articolul 2
Testul microbiologic pentru salmonela prevăzut la articolul 10b din Directiva 90/539/CEE se efectuează conform anexei A.
Articolul 3
(1) Păsările destinate sacrificării care urmează să fie trimise în Finlanda și Suedia trebuie să fie însoțite de certificatul prezentat în anexa B.
(2) Certificatul prevăzut la alineatul (1) poate:
-
să fie însoțit de modelul de certificat nr. 5 din anexa IV la Directiva 90/539/CEE
-
sau să fie integrat în certificatul menționat la prima liniuță.
Articolul 4
Consiliul, hotărând la propunerea Comisiei formulată în lumina unui raport întocmit pe baza rezultatelor programelor operaționale puse în aplicare în Finlanda și Suedia și a experienței câștigate în aplicarea prezentei decizii, revizuiește prezenta decizie înainte de 1 iulie 1998.
Articolul 5
Prezenta decizie se aplică de la 1 iulie 1995.
Articolul 6
Prezenta decizie se adresează statelor membre.
Adoptată la Bruxelles, 22 iunie 1995.